**UČNI SKLOP: OCENA**

Tema: Ocena

**Samovrednotenje učenja**

Pri vrednotenju svojega znanja si lahko pomagaš s spodnjim obrazcem – semaforjem. V ustrezno okence (na desni strani) s križcem označi, kako si zadovoljen/zadovoljna s svojim usvojenim znanjem.

**Legenda:**

* zelena barva = učno snov odlično obvladam
* rumena barva = učno snov delno obvladam
* rdeča barva = učno snov slabo obvladam

|  |  |  |  |
| --- | --- | --- | --- |
|  |  |  |  |
| Samostojno preberem neumetnostno besedilo, in sicer oceno.  |  |  |  |
| Določim njegov namen ter utemeljim, po čem sem ga prepoznal/a. |  |  |  |
| Določim okoliščine nastanka besedila in povem, iz katerih prvin besedila sem jih prepoznal/a. |  |  |  |
| Strukturirano povzamem temo, bistvene podatke in logična razmerja med njimi; pri tem smiselno uporabim ustrezen pristop (miselni vzorec/pojmovno mrežo/ preglednico/oporne točke. |  |  |  |
| Obnovim prebrano besedilo. |  |  |  |
| Predstavim zgradbo prebranega besedila. |  |  |  |
| Med branjem in/ali pisanjem besedila uporabljam SSKJ v knjižni in/ali elektronski obliki. |  |  |  |
| Predstavim jezikovne značilnosti ocene. |  |  |  |
| Ovrednotim prebrano besedilo po naslednjih merilih: razumljivosti, učinkovitosti, ustreznosti, verodostojnosti. Svoje mnenje utemeljim. |  |  |  |
| Samostojno napišem neumetnostno besedilo, v katerem uporabim pridobljeno znanje o oceni. |  |  |  |
| Svoje besedilo členim na odstavke. |  |  |  |
| Pri pisanju upoštevam pravopisna pravila, se izogibam nepotrebnim besednim ponovitvam. |  |  |  |
| Pri pisanju izbiram besedilni vrsti ustrezne besede, besedne zveze, stavčne vzorce … |  |  |  |
| Glede na povratno informacijo učitelja znam presoditi, kaj sem se naučil/a o potopisu.  |  |  |  |
| Razumem navedene strokovne izraze: ocena, sporočevalec, subjektivno besedilo, vrednotenjske besede/besedne zveze, nebesedno sporazumevanje, besede/besedne zveze, javno besedilo, zasebno besedilo, čustveno slogovno zaznamovana beseda.  |  |  |  |
| Svoje razumevanje (v zgornji vrstici navedenih) jezikoslovnih izrazov ponazorim s primeri iz obravnavanega besedila. |  |  |  |

**Pisanje neumetnostnega besedila: Merila za samovrednotenje**

**Pisanje lastne ocene ogledanega filma (zgled: izhodiščno besedilo v i-učbeniku)**

Pri vrednotenju svojega znanja si lahko pomagaš s spodnjim obrazcem – semaforjem. V ustrezno okence (na desni strani) s križcem označi, kako si zadovoljen/zadovoljna s svojim znanjem na področju pisnega sporočanja (tj. pisanjem poustvarjalnih besedil).

**Legenda:**

* zelena barva = učno snov odlično obvladam
* rumena barva = učno snov delno obvladam
* rdeča barva = učno snov slabo obvladam

|  |  |  |  |
| --- | --- | --- | --- |
| **16. NALOGA na str. 199** |  |  |  |
| V besedilu sem predstavil/a svoje mnenje o filmu/knjigi. |  |  |  |
| V besedilu izražam tudi svoje mnenje in občutke. |  |  |  |
| Svoje mnenje sem utemeljil/a z dokazi. |  |  |  |
| Moj namen je bil, da vplivam na naslovnikovo mnenje. |  |  |  |
| Na začetku sem navedel/a osnovne podatke (npr. naslov filma, ime in priimek režiserja, kje in kdaj je bil film predvajan ipd.) in strnjeno obnovo zgodbe (vsebino). |  |  |  |
| V jedru sem predstavil/a svoje mnenje in dokaze zanj.  |  |  |  |
| Besedilo sem napisal/a v več odstavkih.  |  |  |  |
| Pisal/a sem subjektivno (uporaba 1. osebe množine, vrednotenjskih besed (besedni zvez), raba čustveno in slogovno zaznamovanih besed (besednih zvez), podpisal/a sem se z imenom in priimkom). |  |  |  |
| Napisano besedilo je smiselno, povezano in razumljivo. |  |  |  |
| Napisano besedilo je pravopisno pravilno. |  |  |  |

**Refleksija o učenju**

Spodnja vprašanja so ti lahko v pomoč pri razmišljanju o svojem znanju in načrtovanju učenja za izboljšanje le-tega.

* Kaj že znam?
* Kaj želim še izboljšati?
* Kako so mi pri napredku pomagale različne vrste nalog?
* Na kaj moram biti pri učenju še posebej pozoren/pozorna?
* Na kaj sem pri učenju še posebej ponosen/ponosna?
* Kaj sem pri učenju spoznal/a o sebi in o svojem delu?